298 
er Avnbøgen mere almindelig udbredt. Derimod savnes den 
aldeles i Forsløv-skov og Kastrup-skov, der kun ere adskilte 
fra sidstnævnte ved en jordvold. Da den udbreder sig med 
lethed, vilde den være langt hyppigere, hvis den ikke på flere 
steder med flid blev udryddet, fordi dens dyrkning på grund 
af dens langsommere vækst er mindre lønnende end Bøgens, 
hvis ved desuden foretrækkes af køberne. — Acer Pseudo- 
platanus er næppe oprindelig vildt voksende her i egnen; nu 
findes den imidlertid ret hyppig som selvsået omkring i skovene. 
Af andre for skovdriften mindre vigtige træer, der her 
træfi'es ret hyppigt, skal på dette sted endnu nævnes Po- 
pulus tremula og P. nigra; af førstnævnte findes ualmindelig 
store eksempl. i Basnæs -skov og af sidstnævnte i Kirke- 
skoven. End videre Salix caprea, der hist og her når Bøgens 
højde, uden dog at opnå en tilsvarende tykkelse. Det tyk- 
keste eksempl. (i Basnæs -skov) er henved 2 fod i tværmål. 
Pyrus Malus var. austera er almindelig og var. mitis ikke 
sjælden. Pyrus communis og Prunus avium træffes også på 
mange steder i skovene, oftest som enkelt stående ældre træer, 
der kunne have en betydelig størrelse, og i reglen ere om- 
givne af en yngre opvækst. — De store elietrunter, som man 
træffer i de fleste ellemoser, vidner om, at dette træ forhen 
har haft en frodigere vækst. Dets hensygnen hidrører dog 
vistnok fra, at stubbene ere blevne for gamle, og jorden des- 
uden for stærk udgravet; ti hvor man ser Alnus glutinosa 
plantet på ny steder med tilstrækkelig fugtighed, trives den 
godt; men Alnus incana bliver desuagtet hyppigere plantet i 
de senere år end denne art. 
Plantninger af Nåletræer ere ingenlunde sjældne her i 
egnen, snart på marker, der nylig ere indtagne til skovbrug, 
snart som større eller mindre grupper i skovene. Flere af 
de ældre plantninger frembringe dog det indtryk, at man har 
valgt, hvad der var nærmest ved hånden, uden hensyn til 
jordbund og andre stedlige forhold; hist en gruppe Skovfyr, 
her en gruppe af lærketræer og der en samling af Rødgran, 
nogle ekspl. af Pinus Strobus eller P. Austriaca. I de yngre 
